รู้จักร้านนี้มาตั้งแต่เปิดสาขาแรกที่ j avenue ทองหล่อ แต่ก้อยังไม่มีโอกาสได้แวะไปชิม จนได้ข่าวว่าร้านเปิดสาขาสองที่ เซนทรัลอีสต์วิลล์ ซึ่งสะดวกเรามากกว่า เลยได้ตามไปลองในที่สุดค่ะ

ร้าน Misokatsu Yabaton เป็นร้านหมูทอดหรือทงคัตสึชื่อดังจากนาโกย่า ซึ่งมีชื่อเสียงเรื่องซอสมิโสะที่มีรสชาติเข้มข้นกลมกล่อมเป็นเอกลักษณ์ แตกต่างจากที่อื่น

เมนูจะเน้นไปที่หมูทอดซึ่งเสิร์ฟในรูปแบบต่างๆ ทั้งเป็นชิ้น ข้าวหน้าหมูทอด และหมูทอดกระทะร้อนราดซอสมิโสะ แต่ถ้าใครไม่อยากทานหมูทอด ก้อยังมีสลัด ข้าวแกงกะหรี่  ของทานเล่น และข้าวแกงเขียวหวานซึ่งเป็นเมนูใหม่ล่าสุดให้เลือกด้วยเช่นกันค่ะ

เมนูที่สั่งครั้งนี้คือ
- ข้าวหน้าเนื้อหมูสันในชุบเกล็ดขนมปังทอด เสิร์ฟพร้อมซุปทงจิรุ กะหล่ำปลี และผักดองซึ่งเติมได้ตลอด เลือกเมนูนี้เพราะพนง.บอกว่านุ่มกว่าสันนอก แต่เอาจริงๆเนื้อหมูไม่นุ่มและไม่ชุ่มฉ่ำอย่างที่คิด ซอสมิโสะที่ราดอร่อยดี แต่ควรรีบทานเพราะถ้าทิ้งไว้นานหมูจะนิ่มและแห้งเร็วมากค่ะ ส่วนซุปอร่อยดีค่ะ มีทั้งเนื้อหมูและกะหล่ำปลีนุ่มๆ ช่วยห้คล่องคอขึ้นเยอะ

- ครอกเกต์ครีมปู
มี 3 ชิ้น มาพร้อมซอสมิโสะหวานอมเปรี้ยวนิดๆ ตัวไส้จะเป็นครีมๆเหลวๆ ไม่ค่อยมีรสปู และไม่เห็นเนื้อปูตามชื่อ แปลกดีค่ะ ????

- สลัดมันฝรั่ง ค่อนข้างแห้งและจืดๆเค็มๆ เวลาทานต้องเพิ่มรสชาติด้วยเกลือหรือน้ำสลัดก้อจะช่วยให้ดีขึ้นค่ะ

สรุปว่าครั้งนี้ยังไม่ค่อยโอเคกับเมนูที่สั่งเท่าไหร่ค่ะ   คิดว่ามีร้านทงคัตสึอื่นที่ถูกใจเรามากกว่า
